«Մանկական ուղեղային կաթված ունեցող երեխաների համար ծրագիր կազմակերպելիս միշտ փնտրում ենք նոր բաղադրիչներ, որ կարող են ավելի օգտակար լինել։ «Երևանի քաղաքապետարանը՝ Երևանի մանուկներին» ծրագիրն այս տարի էլ է երեք փուլով անցկացվելու։ Ամեն փուլը ավարտելիս զրուցում ենք ծնողների հետ. ինչպես մասնագետների, այնպես էլ ծնողների գնահատականը շատ կարևոր է համոզվելու համար, որ նախաձեռնությունը տեղին է և կազմակերպված է ճիշտ։ Ծրագիրը շարունակական է լինելու»,- նշել է Երևանի քաղաքապետի օգնական Սամվել Մերթարջյանը։